钦定古今图书集成/明伦汇编/闺媛典/第160卷 > 谭元宗妻段氏
## 钦定古今图书集成/明伦汇编/闺媛典/第160卷 > 谭元宗妻段氏

按《衡州府志》：“段氏，衡阳谭仟母。仟父元宗，家素贫，业
医以给朝夕。及元宗没，遗三子，长仟，次僎及妾子仕，
皆次第怀抱间。段年三十，含悲茹苦，惟冀三孤速成。
邻人欲谋其故宅，侵侮备至，段不为意。久之，家益窘，
人咸劝其改适，段指天誓曰：‘吾不即死，以三孤未立
也，宁有他志乎’？苦守数十年不渝。嘉靖戊午，僎举于乡，越乙丑段终，年七十六。